Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 4. melléklet a 118/2011. (VII. 11.) Korm. rendelethez
Paragraph Index: 805

c) a szervezeti felépítés és az irányítási rendszer átalakítása esetén az új és módosuló belsõ szabályozások elkészítése, valamint a bevezetéshez szükséges feltételek és folyamatok meghatározása alapján. 4.8.3.0600. Az összes 1. és 2. kategóriába besorolt átalakításnál az Átalakítást Megalapozó Dokumentáció megalapozásához az átalakítás jellegéhez igazodó, differenciált tartalmú, átfogó biztonsági értékelést is el kell készíteni. Valamennyi esetben az Átalakítást Megalapozó Dokumentáció elkészítésénél figyelembe kell venni az átalakításnak az összes olyan biztonsági hatását, amelyek az átalakítás végrehajtása során, valamint azt követõen jelentkeznek. Az Átalakítást Megalapozó Dokumentációnak igazolnia kell, hogy az átalakítás koncepciója megfelel a jogszabályokban foglalt követelményeknek, továbbá a nukleáris létesítmény belsõ szabályozásainak maradéktalan betartása esetén az átalakítás végrehajtása és az átalakított rendszer, rendszerelem, szervezet mûködése, és a megváltoztatott dokumentum, irányítási rendszer alkalmazása biztonságos. Az Átalakítást Megalapozó Dokumentáció felépítésére és tartalmára vonatkozó ajánlásokat útmutató tartalmazza. 4.8.3.0700. Valamennyi 1. és 2. kategóriába sorolt átalakításnál az Átalakítást Megalapozó Dokumentációt és az azt megalapozó dokumentációt független szakértõi felülvizsgálatnak kell dokumentáltan alávetni. 4.8.3.0800. Az Átalakítást Megalapozó Dokumentációt, a megalapozó dokumentációját és a független szakértõi felülvizsgálat dokumentumait az engedélyesnek az átalakítások felügyeletét ellátó szervezeti egysége is jóváhagyja. 4.8.3.0900. Átalakítások során a földrengés-biztonsági és biztonsági osztályba sorolásnak megfelelõ követelményeket be kell tartani. Az engedélyes konfiguráció-kezelési rendszerének ezt biztosítani kell. Cserék, rekonstrukciók esetében földrengés-állóságra minõsített terméket kell alkalmazni. 4.8.3.1000. Valamennyi mûszaki átalakítás kiviteli tervezésének befejezését követõen az engedélyes az átalakítás elõzetes kategorizálását dokumentáltan felülvizsgálja. Ha annak eredménye eltér az elõzetes kategorizálás eredményétõl, akkor módosított Átalakítási Formalapot kell készíteni. 4.8.3.1100. Ha az átalakítás elõkészítése vagy végrehajtása során valamilyen korábbi dokumentációban szereplõ, vagy azt megalapozó információ megváltozik, akkor az átalakításhoz készített valamennyi érintett dokumentumot újra ki kell adni a dokumentáció kezelésére vonatkozó, érvényes belsõ szabályozás szerint. 4.8.3.1200. Mûszaki átalakításnál az átalakított rendszer, rendszerelem üzembe helyezéséhez végre kell hajtani az átalakításhoz kapcsolódó képzési programot, és el kell végezni az üzemviteli dokumentumok aktualizálását. Amennyiben a Végleges Biztonsági Jelentés tartalmát is érinti az átalakítás, akkor azt ennek megfelelõen aktualizálni kell. Az üzemviteli személyzet oktatása során a lehetséges mértékig gyakorlati eszközöket is alkalmazni kell. 4.8.3.1300. Az átalakított rendszer, rendszerelem megfelelõségét, valamint az atomerõmûvi blokk átalakított rendszerrel, rendszerelemmel való biztonságos üzemeltethetõségét gyakorlati vizsgálatokkal, tesztekkel is igazolni kell. 4.8.3.1400. A szervezeti felépítés, az irányítási rendszer, valamint mûszaki és szabályozó dokumentumok átalakítása végrehajtásának elõfeltétele, hogy a nukleáris létesítmény mûködését és mûködtetését általánosan és részleteiben szabályozó dokumentumok aktuális változatainak rendelkezésre kell állniuk, továbbá a munkavállalóknak ismerniük kell a szervezet módosítása miatt a szabályozásban bekövetkezett változásokat. 4.8.3.1500. Az engedélyes azt követõen, hogy az üzembe helyezés és a próbaüzem kivételével a mûszaki átalakítást elvégezte, az átalakítások dokumentumaiból Átalakítást Követõ Üzemeltetés Megkezdését Megalapozó Dokumentációt állít össze, amelyben bemutatja, hogy az átalakítás mindenben megfelelt a mûszaki és minõségi elõírásoknak. Az Átalakítást Követõ Üzemeltetés Megkezdését Megalapozó Dokumentáció javasolt felépítésére és tartalmára vonatkozó ajánlásokat útmutató tartalmazza. 4.8.3.1600. A szervezeti felépítés, az irányítási rendszer, valamint a mûszaki és szabályozó dokumentumok átalakítása esetén, az átalakítás végrehajtását megelõzõen, az engedélyes összefoglaló leírásban bemutatja a végrehajtott elõkészítõ intézkedéseket, és azt, hogy azok megfeleltek a követelményeknek. Az összefoglaló leírás javasolt felépítésére és tartalmára vonatkozó ajánlásokat útmutató tartalmazza. 4.8.3.1700. Valamennyi 1. és 2. kategóriába sorolt átalakításnál az Átalakítást Követõ Üzemeltetés Megkezdését Megalapozó Dokumentációt, továbbá az összefoglaló leírást és az azokat megalapozó dokumentációt független szakértõi felülvizsgálatnak kell dokumentáltan alávetni. 4.8.3.1800. Az Átalakítást Követõ Üzemeltetés Megkezdését Megalapozó Dokumentációt, az összefoglaló leírást és az azokat megalapozó dokumentációt, továbbá a független szakértõi felülvizsgálat dokumentumait jóvá kell hagynia az engedélyes átalakítások felügyeletét ellátó szervezeti egységének is. 4.8.3.1900. A belsõ felügyeletet ellátó szervezeti egység jóváhagyását, az engedélyben meghatározott feltételek, elõírások teljesítését, az Átalakítást Követõ Üzemeltetés Megkezdését Megalapozó Dokumentáció benyújtását, valamint az 1. melléklet 1.3.1.1700. pontja szerinti ellenõrzést követõen hajtható végre a mûszaki átalakítások üzembe helyezése és próbaüzeme, az ezektõl független dokumentációváltoztatások, valamint a szervezeti és irányítási változtatások bevezetése. 4.8.4. Az átalakítások lezárása és tapasztalatainak dokumentálása 4.8.4.0100. Valamennyi átalakítás befejezését követõen 3 hónappal vagy a nukleáris biztonsági hatóság által meghatározott idõpontban el kell készíteni az Átalakítást Értékelõ Jelentést, amelyben az engedélyes bemutatja és értékeli az átalakításelõkészítésénekés megvalósításánaktervezési, beszerzési,szerelési,képzési,üzembe helyezésiés kezdeti üzemeltetési stb. tapasztalatait, valamint a folyamat egészét. Az Átalakítást Értékelõ Jelentés javasolt felépítésére és tartalmára vonatkozó ajánlásokat útmutató tartalmazza. 4.8.4.0200. Az 1. kategóriájú átalakítások esetében az Átalakítást Értékelõ Jelentéssel párhuzamosan kell összeállítani az atomerõmûvi blokk üzemeltetési engedélyének módosítására irányuló kérelmet megalapozó dokumentációt az 1. melléklet 1.2.5. pontjának figyelembevételével. 4.8.4.0300. Biztosítani kell a munkavállalók és a vezetõség közötti folyamatos információáramlást a bevezetett átalakítások megismertetése és a tapasztalatok visszacsatolása érdekében. A szükséges esetekben az átalakításnak megfelelõenpontosítaniszükségesaszimulátortis.Ebbeafolyamatbabekellkapcsolniazérintettkülsõszervezeteketis. 4.8.5. Az ideiglenes átalakításokra vonatkozó általános és a 3. kategóriába sorolt ideiglenes átalakításra vonatkozó egyszerûsített követelmények 4.8.5.0100. Az egyidejûleg fennálló ideiglenes átalakítások számát a lehetséges minimálisra kell csökkenteni, és fennállásuk idõtartamát korlátozni szükséges. Az ideiglenes átalakítások egy évnél tovább nem maradhatnak fenn ideiglenes átalakításként, ezért azokat az engedélyes félévente köteles felülvizsgálni. Ha szükséges az ideiglenes átalakítás egy éven túli fenntartása, akkor az már átalakításnak minõsül, és haladéktalanul teljesíteni kell a 4.8.3. és a 4.8.4. pontokban meghatározott, még nem teljesített követelményeket. 4.8.5.0200. Minden ideiglenes átalakítást egyértelmûen azonosítani kell az átalakítás helyszínén, minden az átalakított rendszer, rendszerelem kezelésére szolgáló kezelõszervnél, továbbá a velük kapcsolatos adminisztratív és mûszaki háttértevékenységet végzõ munkahelyen. 4.8.5.0300. Az üzemviteli és mûszaki háttértevékenységet végzõ személyzetet pontosan tájékoztatni kell az ideiglenes átalakításokról és az atomerõmû üzemvitelére gyakorolt hatásaikról. 4.8.5.0400. A 3. kategóriába sorolt ideiglenes átalakítások szabályozását a 4.8.5.0100.–4.8.5.0300. pontok figyelembevételével az engedélyes elkészíti. Az egyszerûsített szabályozás eltérhet a 4.8.3. és a 4.8.4. pontban megfogalmazott követelményektõl, de tartalmaznia kell a kötelezõen elvégzendõ elemzések és értékelések elkészítésének, valamint azok jóváhagyásának szabályait. 4.9. A VALÓSZÍNÛSÉGI BIZTONSÁGI ELEMZÉS ALKALMAZÁSA 4.9.0.0100. A Valószínûségi Biztonsági Elemzést fel kell használni a biztonságirányítás támogatására, és a szerepét a döntéshozatali folyamatban meg kell határozni. 4.9.0.0200. Az atomerõmû által képviselt kockázat csökkentése érdekében a Valószínûségi Biztonsági Elemzést fel kell használni a blokkátalakítások és az eljárás-módosítások szükségességének azonosítására, beleértve a súlyos baleset kezelésére vonatkozó intézkedéseket is. 4.9.0.0300. A Valószínûségi Biztonsági Elemzést fel kell használni az atomerõmû által képviselt teljes kockázat értékelésére, annak igazolására, hogy kiegyensúlyozott tervezés valósult meg, és annak igazolására, hogy nem fordulhat elõ olyan helyzet, amelyben az atomerõmûvi blokk valamely paramétereinek kis változásai az atomerõmû súlyosan rendellenes mûködésére vezethetnek. 4.9.0.0400. A Valószínûségi Biztonsági Elemzést fel kell használni a blokkátalakítások helyességének és az üzemi események jelentõségének értékelésére, valamint az üzemeltetési feltételek és korlátok, továbbá eljárások változásainak vizsgálatára. 4.9.0.0500. A Valószínûségi Biztonsági Elemzés eredményeit fel kell használni az engedélyes biztonsági jelentõségû képzési programjainak, köztük a vezénylõtermi személyzet szimulátoros képzésének kialakításánál és validációjánál. 4.9.0.0600. A Valószínûségi Biztonsági Elemzés eredményeit fel kell használni annak biztosítására, hogy a verifikációs és tesztelési programok tartalmazzák azokat a tételeket, amelyek a kockázat jelentõs összetevõit képezik. 4.9.0.0700. A Valószínûségi Biztonsági Elemzés korlátait fel kell ismerni, meg kell érteni, és az összes alkalmazásánál tekintettel kell lenni e korlátokra. Egy adott Valószínûségi Biztonsági Elemzés alkalmazásának helytállóságát mindig ellenõrizni kell a korlátok figyelembevételével. 4.9.0.0800. Amikor Valószínûségi Biztonsági Elemzést használnak egy rendszer vagy rendszerelem periodikus próbáira, vagy a megengedett üzemen kívüli idejére vonatkozó követelmények értékelésére, vagy megváltoztatására, akkor az alkalmazott Valószínûségi Biztonsági Elemzésben minden lényeges tényezõt, beleértve a rendszerek és rendszerelemek üzemállapotát és minden biztonsági funkciót, amelyben szerepük van, figyelembe kell venni. 4.9.0.0900. A Valószínûségi Biztonsági Elemzés által a nukleáris biztonság szempontjából fontos rendszerelemek üzemképességét biztosítani kell, és szerepüket rögzíteni kell a Végleges Biztonsági Jelentésben. 4.10. SUGÁRVÉDELEM 4.10.0.0100. Az engedélyes a sugárvédelmi tevékenységét a hatályos jogszabályok figyelembevételével szabályozza. A sugárvédelmi szabályozás tartalmazza azokat a tevékenységeket és felelõsségi viszonyokat, amelyekkel:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes